proxectonos/corpus_dominio_legal_administrativo_tmp huggingface dataset:
05/09/2022 | Administración LocalMunicipal
A Capela
Anuncio da aprobación do padrón fiscal xullo 2022 do prezo público pola prestación do Servizo de Axuda no Fogar

Aprobado, por Resolución da Alcaldía número 2022-0426, o padrón fiscal e as liquidacións integrantes del do prezo público pola prestación do Servizo de Axuda no Fogar, correspondente ao mes de xullo do exercicio 2022, a efectos da súa notificación colectiva, publícase para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público polo prazo de vinte días, a contar dende o seguinte ao da publicación do presente anuncio no Boletín Oficial da Provincia, nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado prezo en: Localidade: A Capela Oficina de Recadación: Casa do Concello Horario: de 8:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: — Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 31 de agosto de 2022 O alcalde Manuel Meizoso López
05/09/2022 | Administración LocalMunicipal
San Sadurniño
Aprobación inicial de modificación Ordenanza Fiscal T15 da taxa por prestación de servizos da Escola Infantil

Aprobación inicial de modificación Ordenanza Fiscal T15 da taxa por prestación de servizos da Escola Infantil O Pleno deste Concello, en sesión extraordinaria celebrada o día 24 de agosto de 2022, acordou a aprobación provisional da modificación da Ordenanza fiscal T15, reguladora da taxa por prestación de servizos da Escola Infantil Municipal A Rolada. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días soltos a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://sansadurnino.sedelectronica. gal]. Se transcorrido o devandito prazo non se presentaron reclamacións, considerarase aprobado definitivamente o devandito Acordo. En San Sadurniño, 25 de agosto de 2022. O Alcalde, Secundino García Casal
05/09/2022 | Administración LocalMunicipal
Valdoviño
Apertura novo prazo de solicitudes medidas de apoio ás familias

Aprobada pola Xunta de Goberno Local, en sesión celebrada o 25 de agosto de 2022, un novo prazo de solicitude en relación ás Medidas de apoio ás familias para adquisición de material escolar e transporte do ano 2022 (anuncio no BOP Nº 129 de 8 de xullo de 2022) cun crédito de 670 euros, sendo este o crédito restante trala aprobación da concesión das solicitudes presentadas no prazo ordinario da convocatoria, publícase nas dependencias deste Concello e na páxina web a apertura dun novo prazo de cinco días hábiles –que empezarán a contarse dende o seguinte ao da publicación do presente edicto no BOP-, a fin de que durante o mesmo poidan presentarse novas solicitudes para as ditas axudas. Unha vez rematado o prazo, a aprobación das solicitudes resolverase na seguinte Xunta de Goberno Local que se celebre. O que se fai público para xeral coñecemento e efectos Valdoviño, 31 de agosto de 2022 O alcalde: Asdo.: D. Alberto González Fernández
05/09/2022 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de marzo de 2022.

Por Resolución da concelleira delegada da Área de Economía, Facenda e Recursos Humanos núm.1479/2022, do 23 de agosto, aprobouse o padrón do prezo público polo servizo de axuda no fogar do mes de marzo de 2022, tal e como se transcribe a continuación: « Primeiro: Aprobar o padrón fiscal do prezo público polo servizo de axuda no fogar do mes de marzo de 2022, tendo en conta as horas prestadas no servizo de axuda no fogar no mes, que comprende 129 recibos e 16 cotas cero dun total de 145 persoas usuarias e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de catorce mil noventa e tres euros e oitenta e seis céntimos (14.093,86 euros) desde dona Sara Helena Ribera Chafino a dona Mariela Veronica Chbabi Olmeño. Segundo: Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro: Contra as liquidacións incorporadas aos padróns todos os interesados poderán interpoñer recurso de reposición ante a alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. Cuarto: Dar conta da presente resolución á Intervención e á Tesourería municipal a través da plataforma TEDEC» Cambre, 31 de agosto de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
05/09/2022 | Administración LocalMunicipal
Monfero
Anuncio aprobación definitiva modificación bases execución orzamento 2022 nº 1/2022

Durante o período de exposición pública do expediente de modificación das bases de execución do orzamento de 2022 número 1/2022, non se presentaron reclamacións, polo tanto, segundo o acordo adoptado na sesión plenaria celebrada o día 29 de xullo de 2022, considerase definitivamente aprobado o devandito expediente. Contra esta aprobación definitiva, as persoas interesadas poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, segundo establece o artigo 171 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, no prazo de dous meses contados a partir do día seguinte ao da publicación deste anuncio no BOP. Monfero, 30 de agosto de 2022 O Alcalde Andres Feal Varela
05/09/2022 | Administración LocalMunicipal
Mañón
Conta Xeral Orzamento 2021

Formada e rendida a Conta Xeral correspondente ó exercicio 2021, informada pola Comisión Especial de Contas en sesión celebrada o día 29 de agosto de 2022, sométese a información pública polo prazo de quince días hábiles, contados dende o seguinte ó da publicación do presente anuncio no Boletín Oficial da Provincia; durante o mesmo, os interesados poderán presentar as reclamacións, reparos ou observacións que estimen oportunos, ó abeiro do establecido no artigo 212 do RDL 2/2004, polo que se aproba o texto refundido da Lei Reguladora das Facendas Locais. Mañón, 30 de agosto de 2022. O Alcalde Alfredo Dovale Pedreira
05/09/2022 | Administración LocalMunicipal
Cee
Aprobación definitiva do suplemento de crédito nº 5/2022

O Pleno do Concello de Cee en sesión ordinaria celebrada o día 29 de xullo de 2022, acordou a aprobación inicial do Suplemento de Crédito 5/2022. O expediente someteuse a información pública polo prazo de quince días, contados desde o día seguinte ao da inserción do anuncio da aprobación inicial no Boletín oficial da provincia, para que os interesados puidesen examinar o expediente e presentar as reclamacións que estimen oportunas. Durante devandito prazo de información pública non se presentaron alegacións ou suxestións polo que se considera aprobado definitivamente o devandito acordo plenario e o expediente de suplemento de crédito 5/2022 e. en consecuencia, destinar 47.937,80€, do remanente para gastos xerais a incrementar as seguintes aplicacións orzamentarias: Cee a 31 de agosto de 2022 Alcaldesa do Concello de Cee Gagandeep Horcas Soler
05/09/2022 | Administración LocalMunicipal
Lousame
Anuncio de aprobación do padrón do prezo público pola prestación do Servizo Lousame Concilia correspondente ao mes de xullo 2022

A Alcaldía do Concello de Lousame, ditou Resolución núm.486/2022 aprobando o padrón definitivo do prezo público pola prestación do Servizo Lousame Concilia correspondente ao mes de XULLO 2022, por un importe total de 615,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, 29 de agosto de 2022. A Alcaldesa, Mª Teresa Villaverde Pais.
05/09/2022 | Administración LocalMunicipal
Lousame
Anuncio da convocatoria para a Bolsa de Emprego para contratacións laborais de persoal Xerocultor/a (persoal laboral) para o Concello de Lousame.

Por Decreto da Alcaldía do Concello de Lousame número 489/2022 de data 30.08.2022, aprobáronse as bases e a convocatoria para a Bolsa de Emprego para contratacións laborais de persoal XEROCULTOR/A (persoal laboral) para o Concello de Lousame. As persoas interesadas deberán presentar as súas solicitudes no Rexistro do Concello de Lousame ou na forma determinada polo artigo 16.4 da Lei 39/2015, do 1 de outubro de Procedemento Administrativo Común das Administración Públicas, no prazo de 20 DÍAS HÁBILES a contar desde o día seguinte ao da publicación do anuncio da convocatoria no BOP da Coruña. As bases da convocatoria atópanse publicadas no taboleiro de anuncios e na sede electrónica do Concello de Lousame. Lousame, a 30 de setembro de 2022 A Alcaldesa. Belen Isabel Schacht Arthaud
05/09/2022 | Administración LocalMunicipal
San Sadurniño
Padrón auga 2º trimestre 2022

Aprobado definitivamente por Decreto desta Alcaldía de data 29 de agosto de 2022, o Padrón fiscal do abastecemento domiciliario de auga correspondente ó 2º trimestre de 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asimesmo, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. San Sadurniño, 30 de agosto de 2022 O Alcalde Secundino García Casal
05/09/2022 | Administración LocalMunicipal
Pontedeume
Aprobación inicial da ¿Modificación da Ordenanza fiscal núm.29 reguladora da taxa pola prestación do servizo da Escola Infantil Municipal “Chalet Rosa”

O Pleno do Concello de Pontedeume, en sesión extraordinaria celebrada o día 31 de agosto de 2022, aprobou inicialmente a “Modificación da Ordenanza fiscal N.º 29 reguladora da taxa pola prestación do servizo da Escola Infantil Municipal “Chalet Rosa”. En cumprimento do disposto no artigo 17.1 e 17.2 da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados podan examinar o expediente e presentar as reclamacións e/ou suxestións que estimen oportunas. Así mesmo, estará a disposición dos interesados no taboleiro de anuncios do Concello, e no taboleiro da sede electrónica deste concello: http: www.pontedeume. gal No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 17.3 da Lei Lei Reguladora das Facendas Locais procedéndose á publicación á que fai referencia o artigo 17.4 desta lei. Pontedeume, 31 de agosto de 2022 O Alcalde Bernardo Fernández Piñeiro
05/09/2022 | Administración LocalMunicipal
Monfero
Aprobación definitiva expediente modificación de créditos 12/2022

O Pleno desta Corporación aprobou definitivamente o expediente de modificación de créditos núm.12/2022, dentro do orzamento municipal vixente, segundo o acordo adoptado na sesión celebrada o día 29 de xullo de 2022, polo importe de trescentos vinte e un mil douscentos oitenta euros con setenta e cinco céntimos (321.280,75 €). Consonte ao preceptuado e en cumprimento do disposto no artigo 177.2, en relación co 169.3, do Real decreto lexislativo 2/2004, do 5 de marzo, pola que se aproba o texto refundido da lei reguladora das facendas locais, faise público que, despois do dito expediente, o resumo por capítulos do estado de gastos do antedito orzamento queda do seguinte xeito: Monfero, 30 de agosto de 2022 O Alcalde Andrés Feal Varela
05/09/2022 | Administración LocalMunicipal
San Sadurniño
Aprobación do padrón fiscal da Escola Infantil Municipal A Rolada do mes de agosto de 2022

Expediente núm.: 565/2022 Publicidade padrón fiscal Procedemento: Aprobación do Padrón Fiscal Interesado: BOLBORETA INFANCIA, S. L. Data de iniciación: 30/08/2022 Aprobados definitivamente por Decreto desta Alcaldía nº 2022-0399, con data 30 de agosto de 2022, os padróns e listas cobratorias dos servizos prestados na Escola Infantil Municipal A Rolada correspondente ao mes de agosto do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asemade, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polas persoas contribuíntes. San Sadurniño, 31 de agosto de 2022 O ALCALDE, Secundino García Casal
05/09/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 25 de agosto de 2022, da Xefatura Territorial da Coruña, que sinala data para o pagamento dos prezos xustos por expropiación, nos concellos de Mazaricos, Outes e Negreira (expediente IN407A 2010/269-1).

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar os días 25, 26 e 27 de outubro de 2022, nos concellos de Mazaricos, Outes e Negreira, respectivamente, para que o pagador da entidade beneficiaria Red Eléctrica de España, SAU proceda ao aboamento dos prezos xustos e xuros, por expropiación e imposición de servidumes de paso da instalación eléctrica denominada LAT 220 kV DC Lousame-Mazaricos, (expediente IN407A 2010/269-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual, indicándoselles os horarios para a realización deste acto nas oficinas das casas consistoriais dos ditos concellos. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta ­convocatoria no taboleiro de edictos único (TEU) do Boletín Oficial del Estado. A Coruña, 25 de agosto de 2022 Isidoro Martínez Arca Xefe Territorial da Coruña
05/09/2022 | Administración LocalMunicipal
Mugardos
Anuncio acordo e establecemento bonificación primeiro fillo/a atención educativa escola infantil e adecuación cadro franxas IPREM

Dáse publicidade ao seguinte acordo adoptado polo Pleno do concello de Mugardos en sesión extraordinaria urxente realizada con data 2 de setembro de 2022: Primeiro.- Acordar o establecemento e aplicación do réxime de bonificación do 100% para o primeiro fillo ou filla e seguintes da unidade familiar do importe da taxa pola prestación do servizo de atención educativa da Escola Infantil 0-3 anos “As Lagoas”, curso 2022-2023, ao abeiro da facultade prevista na DA 9ª da Lei 13/2008, de 3 decembro de Servicios Sociais de Galicia, dando inicio de xeito simultáneo ao procedemento de modificación da Ordenanza Fiscal nº 13 e do Regulamento de Réxime Interior (RRI) do indicado servizo para os efectos de dar cabida ao novo réxime de bonificacións (bonificación para o primeiro fillo/a e seguintes da unidade familiar) e a unificación do cadro de franxas IPREM para o cálculo da cota tributaria ao marcado pola administración autonómica. Tendo en conta que a aplicación directa do réxime de bonificacións tan so opera e extende os seus efectos sobre o réxime de atención educativa, a entrada en vigor da nova normativa levarase a cabo en dúas fases: - De xeito directo por vontade da lexislación autonómica para a bonificación do 100 % para o primeiro/a fillo/a uha vez se acorde a súa aplicación e establecemento polo concello e se publique no BOP, taboleiro de anuncios do concello, portal de transparencia e taboleiro de anuncios dos centro educativo. - Unha vez que entre en vigor a modificación da OF nº 13 e do RRI para o cadro de franxas IPREM respecto do servizos complementarios, aplicándose en tanto o vixentena OF nº 13 e RRI. Mugardos, a 2 de setembro de 2022. O alcalde, Juan Domingo de Deus Fonticoba
05/09/2022 | Administración LocalMunicipal
San Sadurniño
Anuncio de aprobación inicial de derogación de Regulamento e aprobación inicial de novo Regulamento

Aprobada inicialmente a derogación do actual Regulamento de Réximen Interior da Escola Infantil Municipal A Rolada e a redacción do novo Regulamento municipal das Normas de Funcionamento da Escola Infantil Municipal A Rolada por Acordo do Pleno de data 24 de agosto de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días soltos, a contar desde o día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://sansadurnino.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación do mencionado Regulamento. En San Sadurniño, 25 de agosto de 2022. O Alcalde, Secundino García Casal
08/09/2022 | Administración LocalMunicipal
Monfero
Anuncio nomeamento funcionario de carreira conserxe

Por Resolución desta Alcaldía nº 306/2022 de data 2 de setembro de 2022, foi nomeado D. David Oscar Saez del Burgo Tamairon, con DNI nº ***0923**, como funcionario de carreira do Concello de Monfero, para a praza de Conserxe, incluída na Oferta de Emprego Público do Concello do ano 2019, da escala de Administración Xeral, subescala Subalterno, grupo Agrupacións profesionais (Grupo E da Lei 30/1984), O prazo de toma de posesión será de un mes contado desde o día seguinte ao da publicación deste anuncio no DOG. Monfero, 5 de setembro de 2022 O Alcalde, Andrés Feal Varela
08/09/2022 | Administración LocalMunicipal
Curtis
MC 19/2022.3º Crédito extraordinario e suplemento de crédito financiado con RLTGX 2022

O Pleno municipal, en sesión ordinaria celebrada o día 5 de agosto de 2022, acordou aprobar inicialmente o expediente de modificación de créditos 19/2022, crédito extraordinario e suplemento de crédito, por un importe de CENTO SESENTA E CATRO MIL NOVECENTOS EUROS (164.900,00 €) o que se expuxo ao público polo prazo de quince días hábiles, contados a partir da súa publicación no BOP nº 152 de 11/08/2022, sen que no dito prazo de presentara alegación ou reclamación algunha. De acordo co disposto nos artigos 177.2 e 169.3 do TRLRFL, faise público o resumo por capítulos do estado de gastos e ingresos do referido orzamento, que queda como segue: Curtis, 5 de setembro de 2022. O Alcalde Javier Francisco Caínzos Vázquez
08/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. w15.84816. Movemento de terras. Concello de Zas

Barry Charles Luciu Cutillas, solicita de Augas de Galicia por atoparse nas marxes do río s/d, a autorización de obras, no polígono 508, parcela 375 e 376, no lugar de Pedra Maior, parroquia de Mira (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84816. As obras solicitadas consisten na recheo de parcela para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 31 de agosto do 2022 A/o xefa/e do Servizo Territorial – P. A. Florina Alina Ionesi Iniesto (Sinatura dixital)
08/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79509. Muro de contención e peche. Concello de Oza-Cesuras

Diana Marina El Bouchtaoui Cetrulo, solicita de Augas de Galicia por atoparse nas marxes do río s/d, a autorización de obras, no polígono 508, parcela 9, no lugar de Burricios, parroquia de A Regueira (Santa María), Concello de Oza-Cesuras (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79509. As obras solicitadas consisten na construción dun muro de contención de terras e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oza-Cesuras ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 31 de agosto do 2022 A/o xefa/e do Servizo Territorial – P. A. Maria Eligia Stela Achim (Sinatura dixital)
08/09/2022 | Administración LocalMunicipal
Val do Dubra
Anuncio conta xeral orzamento 2021

Formulada e rendida a Conta Xeral do Orzamento Xeral do Concello de Val do Dubra (A Coruña) correspondente ó exercicio de 2021, e informada favorablemente pola Comisión Especial de Contas en sesión de data 5 de setembro de 2022, de conformidade co disposto no artigo 212.3 do TRLRFL e demais disposicións concordantes vixentes, exponse ó público cos documentos que a xustifican na Secretaría do Concello polo prazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito as reclamacións, reparos ou observacións que se estimen pertinentes durante dito prazo de exposición. Val do Dubra, 5 de setembro de 2022 Asdo.: José Manuel Varela Ferreiro, alcalde.
08/09/2022 | Administración LocalMunicipal
Santa Comba
Aprobación definitiva modificación anexo de subvencións nominativas exercicio 2022

Transcorrido o prazo de exposición ao público do acordo inicial, e ao non haberse presentado reclamación algunha, queda automáticamente elevado a definitivo o Acordo plenario inicial deste Concello sobre a modificación do “Anexo de Subvencións nominativas para o ano 2022, de acordo o seguinte cadro: Consonte o artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2022, De conformidade cos artigos 171 e 177.2 do TRLRFL, contra o acordo de aprobación definitiva poderá interponerse directamente recurso contencioso-administrativo, nos termos e prazos establecidos na Lei de Xusrisdición Contencioso-Administrativo. Santa Comba, 2 de setembro de 2022. A Alcadesa, Ana Lidia Notar Triay.
08/09/2022 | Administración LocalMunicipal
A Coruña
Planeamento e Xestión do Solo
Anuncio de aprobación definitiva do cambio de sistema de actuación no Polígono Q28.1 “Camiño do Montiño / Fundación Juana de Vega” (Expediente 620/2022/464)

A Xunta de Goberno Local o día 31 de agosto de 2022, acordou: “PRIMEIRO: Aprobar definitivamente o cambio de sistema de actuación do POL Q28.1 “Camino Montiño / Fundación Juana de Vega” de compensación a concerto, ao acreditarse a titularidade da totalidade da superficie do polígono por un único propietario. SEGUNDO: Publicar este acordo no Boletín Oficial da Provincia e notificar aos propietarios e interesados afectados, segundo o disposto no artigo 220.2. c) do Decreto 143/2022, de 22 de setembro.” O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do Solo de Galicia. Contra o dito acordo, que pon fin á vía administrativa, os interesados poderán interpor recurso potestativo de reposición no prazo dun mes, que empezará a contar desde o día seguinte á publicación deste anuncio. Todo isto de conformidade co artigo 123 da lei 39/2015, de 1 de outubro, do procedemento administrativo común das administracións públicas. Así mesmo, poderán interpor directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, de 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, 2 de setembro de 2022 O concelleiro delegado da Área de Urbanismo, Vivenda, Infraestruturas e Mobilidade Francisco Dinís Díaz Gallego
08/09/2022 | Administración LocalMunicipal
Fene
Secretaría
Delegación da Alcaldía do 05.09.2022 ao 20.09.2022

A alcaldía ditou a Resolución núm.1181/2022, do 30 de agosto, de delegación da alcaldía do 05.09.2022 ata 20.09.2022, que transcrita di: Estando prevista a ausencia do Sr. alcalde deste Concello do 05.09.2022 ao 20.09.2022 (ambos incluídos) O art.23.3 da Lei 7/1985 reguladora das bases do réxime local establece: “Los Tenientes de Alcalde sustituyen, por el orden de su nombramiento y en los casos de vacante, ausencia o enfermedad, al Alcalde, siendo libremente designados y removidos por éste de entre los miembros de la Junta de Gobierno Local y, donde ésta no exista, de entre los Concejales”. O art.63 da Lei 5/1997 de Administración Local de Galicia di: “Corresponde a los Tenientes de Alcalde, en cuanto tales, sustituir en la totalidad de sus funciones y por el orden de su nombramiento al Alcalde, en los casos de ausencia, enfermedad o impedimento que imposibilite a éste para el ejercicio de sus atribuciones, así como desempeñar las funciones del Alcalde en los supuestos de vacante en la Alcaldía hasta que tome posesión el nuevo Alcalde”. O art 47.2 do Real Decreto 2568/1986 polo que se aproba o Regulamento de Organización, Funcionamento e Réxime Xurídico das Entidades Locais sinala: “En los casos de ausencia, enfermedad o impedimento, las funciones del Alcalde no podrán ser asumidas por el Teniente de Alcalde a quien corresponda sin expresa delegación, que reunirá los requisitos de los números 1 y 2 del artículo 44 (.)”. Logo de ver a Resolución da alcaldía núm.666/2022, do 11.05.2022, que modifica a orde de nomeamentos feita por Resolución da alcaldía 119/2020 do 12.02.2020, na que se nomean aos tenentes de alcalde e establécese como primeira tenente de alcalde a Diana Ramona Laaouej Lekuona. De conformidade cos artigos 23.3 da Lei 7/1985, de 2 de abril, reguladora das bases do réxime local, o artigo 63 da Lei 5/1997 de Administración Local de Galicia e os artigos 44, 47 e 48 do Real decreto 2568/1986, e na liña dos nomeamentos efectuados na Resolución desta alcaldía núm.666/2022, 1. Dispoñer que do 05.09.2022 ao 20.09.2022 (ambos incluídos) me substitúa, na totalidade das miñas funcións, a primeira tenente de alcalde Alejandra Permuy Meizoso.2. Notificarlle a presente Resolución á interesada e publicala no Boletín Oficial da Provincia. En Fene, asinado dixitalmente na data que figura na marxe polo Sr. alcalde Juventino José Trigo Rey, do que eu, Vicenta Fenandez El Hamiani, como secretaria, dou fe.” Asinado dixitalmente o 31 de agosto de 2022 polo alcalde Juventino José Trigo Rey.
08/09/2022 | Administración LocalMunicipal
San Sadurniño
Padrón fiscal CME setembro

Expediente núm. Procedemento 57/2022 Liquidación Aprobados definitivamente por Decreto desta Alcaldía de data 05/09/2022 os padróns e listas cobratorias correspondente ao mes de setembro de 2022 do centro Municipal De Empresas, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estime interesado poida formular cantas observacións, alegacións ou reclamacións, estime convenientes. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía-Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De se interpor, entenderase desestimado de non resolverse de maneira expresa no prazo dun mes. Así mesmo, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación (Real Decreto 939/2005), ponse en coñecemento da persoas contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se for o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados envíanse ás respectivas entidades para o seu cargo nas contas designadas polos/as contribuíntes. San Sadurniño, 5 de setembro de 2022 O Alcalde, Secundino García Casal
08/09/2022 | Administración LocalMunicipal
Tordoia
Aprobación inicial da modificación da ordenanza municipal reguladora do imposto sobre vehículos de tracción mecánica

Aprobada inicialmente a modificación da Ordenanza municipal reguladora do imposto sobre vehículos de tracción mecánica, por acordo do Pleno de data 29/07/2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do Concello [dirección https://tordoia.es]. No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza sen necesidade de acordo expreso. Tordoia, 2 de setembro de 2022 O alcalde, D. Eduardo Antonio Pereiro Liñares
08/09/2022 | Administración LocalMunicipal
Melide
Delegación funcións da Alcaldía dende o 3 ao 19 de setembro ambos incluídos

O alcalde o día 02/09/2022, ditou a seguinte Resolución con número 477/2022: EXPEDIENTE: 2022/G003/000535 Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia por motivos persoais dende o día 3 ao 19 de setembro de 2022. En virtude das facultades que me outorga a lexislación aplicable, RESOLVO: PRIMEIRO.- Que me substitúa o 1º tenente de alcalde, don JOSÉ ANTONIO PRADO GARCÍA, na titularidade das funcións correspondentes á Alcaldía os días 8,9,10,11,14,15,16,17,18 e 19 de setembro de 2022. SEGUNDO.- Que me substitúa o 2º tenente de alcalde, XOSE IGREXAS GARCÍA, na titularidade das funcións correspondentes á Alcaldía os días 3,4,5,6,7,12 e 13 de setembro de 2022, por ausencia por motivos persoais do primeiro tenente de alcalde. TERCEIRO.- Dar conta deste acordo ao Pleno na próxima sesión. CUARTO.- Publicar a presente Resolución no BOP, conforme ao establecido no artigo 44 do ROF e dar traslado deste acordo aos interesados. Ordeno e asino en Melide, venres 2 de setembro de 2022. Asdo: O alcalde / José Manuel Pérez Penas. Do que a secretaria da fe. Asdo: A secretaria / María Cruz Andrade García.” O que se publica para xeral coñecemento. Melide, venres 2 de setembro de 2022. Asdo: O alcalde / José Manuel Pérez Penas
08/09/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de xuño de 2022

Mediante Acordo da Xunta de Goberno Local de data 1 de setembro de 2022 aprobouse o padrón do prezo público pola prestación do servizo de axuda no fogar correspondente ao mes de xuño de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 5 de setembro de 2022 Asinado dixitalmente Adolfo Muíños Sánchez, alcalde do Concello de Rianxo
08/09/2022 | Administración LocalMunicipal
A Laracha
Correción erros bases axudas escolarización curso 2022/2023

Por Resolución de Alcaldía núm.942/2022 do 22 de agosto de 2022 aprobáronse as Bases reguladoras da concesión de axudas ás familias para a escolarización dos seus fillos/as, curso 2022/2023. Estas bases foron publicadas o xoves 25 de agosto de 2022, BOP número 161. Advertido erro material na dita Resolución, de acordo co artigo109.2 da Lei 39/2015, de 1 de outubro, do Procedemento Administrativo Común das Administracións Públicas, “a administración pública poderá, asimismo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos”. No uso das atribucións que me outorga a lexislación do réxime local, RESOLVO: PRIMEIRO.- Rectificar, a Resolución desta alcaldía nº 942/2022 do 22 de agosto de 2022, de xeito que: 3.- A CONTÍA DAS AXUDAS SERÁ: […] *38 para alumnos con necesidades educativas especiais, de 400 euros cada unha. *20 para estudos universitarios de grao medio ou superior e máster, de 350 euros cada unha. […] […] *38 para estudos universitarios de grao medio ou superior e máster, de 400 euros cada unha. *20 para alumnos con necesidades educativas especiais, de 350 euros cada unha. […] SEGUNDO.- Publicar e ar conta do presente Decreto ao Departamento de servizos económicos, para o seu coñecemento e efectos. A Laracha, 5 de setembro de 2022 O alcalde José Manuel López Varela
08/09/2022 | Administración LocalMunicipal
Ortigueira
Secretaría
Delegación de atribucións da Alcaldía

Por esta Alcaldía ditouse a resolucion número 2022-0879 de data 16 de agosto, que dispon: “Primeiro.- DELEGAR no Tenente de Alcalde don Juan Manuel Cao Garcia as funcións atribuídas a esta Alcaldía polo artigo 51 do Código Civil, co obxecto de que o vindeiro día 19 de agosto de 2022 celebre o matrimonio civil entre ADL e MHL Segundo.- Comuníquese en forma ao Tenente de Alcalde, publíquese no Boletín Oficial da Provincia e dese conta ao Pleno na primeira sesión que celebre”. O que se fai publico para xeral coñecemento e aos efectos oportunos. Ortigueira, 19 de agosto de 2022 O alcalde Juan Vicente Penabad Muras
08/09/2022 | Administración LocalMunicipal
Abegondo
Convocatoria asemblea xeral ordinaria 2022 comunidade de usuarios de Augas de Bordel (DH. A15.52057)

EXPEDIENTE: 2022/X999/000220 Conforme ao previsto no artigo 18 dos estatutos da CUU Augas de Bordel e no artigo 218 do RD 849/1986, do 11 de abril, polo que se aproba o Regulamento do Dominio Público Hidráulico, como Vicepresidente e actuando como Presidente da Comunidade de Usuarios de Augas de Bordel (artigo 28.2 dos estatutos da CUU Augas de Bordel): Convoco aos/as usuarios/as da Comunidade de Usuarios de Augas de Bordel á ASEMBLEA XERAL ORDINARIA para decidir sobres as cuestións que se sinalan na orde do día: LUGAR: Local social de Bordel. Bordel nº48. CP 15318. Abegondo (A CORUÑA) DÍA: sábado 10 de setembro de 2022 HORA: 19:00 h en primeira convocatoria e 19:30 en segunda convocatoria.1. Altas e baixas de usuarios 2. Presentación e aprobación das contas, se procede, do ano 2021 3. Informe sobre as actuacións e proxectos realizados no ano 2021 e 2022 4. Informe das contas provisionais do ano 2022. Estimación de gasto 5. Autorización de novas obras para garantir a viabilidade económica do sistema 6. Elección da Xunta de Goberno 7. Rolda de intervencións O que se publica aos efectos oportunos Abegondo,23 de agosto de 2022 O alcalde José Antonio Santiso Miramontes
08/09/2022 | Administración LocalMunicipal
Arzúa
Anuncio aprobación inicial de expediente de modificación orzamentaria suplemento de crédito 9/2022 SC e aprobación modificación das bases de execución do orzamento para incluir unha nova subvención nominativa

O Pleno da Corporación, en sesión ordinaria celebrada o día 01/09/2022 aprobou inicialmente o expediente de modificación de créditos na modalidade de suplemento de crédito 9/2022 SC por importe de 336.989,95 €. e aprobou tamén a modificación das bases de execución do orzamento para incluir unha nova subvencion nominativa. De acordo co establecido nos artigos 177 e 169 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométense os expedientes administrativos a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalos na Intervención Xeral do Concello e interpoñer diante do Pleno as reclamacións que consideren oportunas. A modificación orzamentaria suplemento de credito 9/2022 SC e a modificacion das bases de execucion do orzamento consideraranse definitivamente aprobadas se durante o citado prazo non se presentan reclamacións. O que se fai público para os efectos previstos na lexislación citada. Arzúa, a 5 de setembro de 2022 Alcalde-presidente do Concello de Arzúa Julian Marcos Monestina Santizo
08/09/2022 | Administración LocalMunicipal
Ortigueira
Secretaría
Data, hora e lugar no que terá lugar o primeiro exercizo da fase oposicion proceso selectivo cobertura definitiva 3 prazas de auxiliar administrativo

O Tribunal cualificador do proceso selectivo para a cobertura definitiva de 3 prazas da subescala auxiliar administrativo de administración xeral en execución dos procesos extraordinarios de estabilización de emprego temporal, na súa reunión do día 24 de agosto de 2022, acordou: As persoas aspirantes deberán estar provisto do documento nacional de identidade, permiso de conducir ou pasaporte e de bolígrafo azul. O que se fai publico en cumprimento do previsto na base 6.3.4 das bases xerais que regulan citado proceso selectivo, aos efectos oportunos e para xeral coñecemento. Ortigueira, 5 de setembro de 2022 O alcalde Juan Vicente Penabad Muras